Joseph Edward Strickland

Joseph Edward STRICKLAND (naskiĝinta la  en Fredericksburg) estas usona teologo, romkatolika pastro kaj kontraŭvole emeritiĝinta episkopo de la diocezo (episkopa areo) Tyler en Teksaso. Li ekde 2020 publike tre akre kritikis la nunan papon Francisko, lian superulon en la katoloka hierarkio. Por iuj tre tradiciemaj kristanoj li estas kvazaŭ "voĉo en la dezerto".Rita Bettaglio: "Il vescovo Strickland 'sollevato'. Perché vero vescovo." - sur privata blogo de vatikani-fakulo Aldo Maria Valli, 11.11.2023

 Vivo 
En 1959 la familio transloĝiĝis al Texarkana, kantono Bowie, kaj en junio 1963 al Atlanta, kantono Cass, kie ĝi engaĝiĝis en la fondo de la Katerina paroĥa komunumo. En Irving li poste studentis ĉe la Seminario de Sankta Triunuo. Strickland diakoniĝis en decembro 1984, la pastra ordinacio venis en junio 1985. La unua paroĥo kie li laboris kiel pastro estis en la urbo Tyler en Teksaso, ĉe la komunumo de la Senmakula koncipiĝo. 

En februaro 1987 Strickland iĝis membro de la sacerdotaro de la ĵus fondita diocezo de Tyler. En marto 1987 Strickland nomumiĝis pastra rekrutad-organizanto, paralele li laboris en Nacogdoches kaj Mount Pleasant (en nordorienta Teksaso). Inter 1992 kaj 1994 li studis kanonan juron en la Katolika Universitato de Ameriko en Vaŝingtono. Sekve li fariĝis jurista vikario de la diocezo kaj estro de la komunumo ĉe la Katedralo de Tyler. En 1995 Johano Paŭlo la 2-a nomumis lin honora prelato kaj permesis al li nomiĝi monsinjoro. Strickland estis apostola administranto de la diocezo Tyler inter marto 2000 kaj januaro 2001, ĝis kiam ekfunkciis episkope surloke Álvaro Corrada del Río. En 2010 Strickland fariĝis ĝenerala vikario. En 2011 Corrada fariĝis episkopo de Mayagüez en Porto-Riko. La papo Benedikto la 16-a nomumis lin episkopo de Typer en septembro 2012, kaj li oficiale konsekriĝis en novembro de la sama jaro. 

Strickland helpis per subskribo al la eksa nuncio en Vaŝingtono, Carlo Maria Viganò kiam tiu ĉi publikigis pamfleton multlingvan en majo 2020 kun la titolo Veritas liberabit vos!"Appeal for the Church and the World" Kelkaj ĵurnalistoj taksis la pamfleton pura konspira teorio."Kirchlicher Aufruf mit Verschwörungstheorien.". En la germana gazeto Süddeutsche Zeitung, 11.5.2020-05-11"Bischöfe verbreiten Verschwörungstheorien.", 2020-05-09 en la novaĵoelsenda retejo Tagesschau.de de la unuiĝo de unuiĝo de la publikaj sendostacioj en Germanio ARD  En la teksto kritikiĝis interalie restriktoj pri celebro de diservoj pro la kronvirusa pandemio, kaj entute la reguloj kontraŭ la disvastiĝo de COVID-19 estis priskribitaj kiel "preludo al la kreado de monda registaro kiu estos ekster ĉia kontrolo".

Strickland iĝis inter la usona episkoparo la plej akra kritikanto de papo Francisko pro diversaj teologiaj interpretoj de li, la publikigo de la motuproprio Traditionis custodes (malfavoranta diservojn laŭ la Trenta meso) kaj ĉefe pro la organizo de la tielnomata Monda sinodo (ĝis 2024) kiu minacus turnegi ekleziajn kutimojn kaj ŝanĝi teologiajn verojn."Weltsynode: Vorspiel eines Konzils? Das steht im Instrumentum Laboris." - Ĉe: Katholisch.de, 21.6.2023. Somere de 2021 la Sankta Seĝo sendis du inspektoroj en la diocezon de Tyler, Denis Sullivan kaj Gerald Kicanas, dume Strickland devis kunveni en Romo por interparoladoj. Al scivolemaj ĵurnalistoj Strickland diris ke li neniam mem petos pri elofica retiriĝo antaŭ la kanonjure priskribita aĝo."Bischof Strickland lehnt Rücktritt ab – auch wenn Papst darum bittet." - Ĉe: Katholisch.de, 14.9.2023 

La 11-an de novembro 2023, sen iu klariga komento, la Vatikana administrejo deklaris lin eksa episkopo nomumante la episkopon de Austin, Joe Vásquez, apostola administranto por la diocezo Tyler."Sollevamento del Vescovo di Tyler (U.S.A.) e nomina dell’Amministratore Apostolico". - Ĉe: Sala Stampa della Santa Sede, 11.11.2023; nr. 01724-IT.01"Papst Franziskus setzt Bischof Joseph Strickland ab." - Ĉe: Katholisch.de, 11.11.2023

 Eksteraj ligiloj

 Strickland ene de la katolika hierarkio
hejmpaĝo, kun blogo
Bree Dail: "A US Bishop Discovers the Traditional Latin Mass." - Ĉe: National Catholic Register, 16.7.2020
Christopher White: "Texas bishop endorses video claiming faithful Catholics can't support Democratic candidates." - Ĉe: National Catholic Reporter, 6.9.2020
"The Bishop Strickland Hour." - regulaj radielsendoj kun Strickland

Notoj

kategorio:Usonaj romkatolikaj episkopoj 
kategorio:Teksasanoj
kategorio:Konservativistoj